CELEX: 31983S1638
Language: el
Date: 1983-06-16 00:00:00
Title: Απόφαση αριθ. 1638/83/ΕΚΑΧ της Επιτροπής της 16ης Ιουνίου 1983 που τροποποιεί την απόφαση αριθ. 702/83/ΕΚΑΧ για την επιβολή προσωρινού δασμού αντιντάμπινγκ στις εισαγωγές λαμαρινών από σίδηρο ή χάλυβα σε ρόλους, καταγωγής Αργεντινής, Βραζιλίας, Καναδά και Βενεζουέλας, και για την αποδοχή της ανάληψης υποχρεώσεως ανύψωσης των τιμών εκ μέρους δύο καναδών εξαγωγέων

Avis juridique important

|

31983S1638

Απόφαση αριθ. 1638/83/ΕΚΑΧ της Επιτροπής της 16ης Ιουνίου 1983 που τροποποιεί την απόφαση αριθ. 702/83/ΕΚΑΧ για την επιβολή προσωρινού δασμού αντιντάμπινγκ στις εισαγωγές λαμαρινών από σίδηρο ή χάλυβα σε ρόλους, καταγωγής Αργεντινής, Βραζιλίας, Καναδά και Βενεζουέλας, και για την αποδοχή της ανάληψης υποχρεώσεως ανύψωσης των τιμών εκ μέρους δύο καναδών εξαγωγέων  

Επίσημη Εφημερίδα αριθ. L 160 της 18/06/1983 σ. 0032 - 0032

***** ΑΠΟΦΑΣΗ αριθ. 1638/83/ΕΚΑΧ ΤΗΣ ΕΠΙΤΡΟΠΗΣ  της 16ης Ιουνίου 1983  που τροποποιεί την απόφαση αριθ. 702/83/ΕΚΑΧ για την επιβολή προσωρινού δασμού αντιντάμπινγκ στις εισαγωγές λαμαρινών από σίδηρο ή χάλυβα σε ρόλους, καταγωγής Αργεντινής, Βραζιλίας, Καναδά και Βενεζουέλας, και για την αποδοχή της ανάληψης υποχρεώσεως ανύψωσης των τιμών εκ μέρους δύο καναδών εξαγωγέων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση αριθ. 3018/79/ΕΚΑΧ της Επιτροπής της 21ης Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Κοινοτήτας Άνθρακα και Χάλυβα (1), όπως τροποποιήθηκε τελευταία από τη σύσταση αριθ. 3025/82/ΕΚΑΧ (2), και ιδίως το άρθρο 11,  μετά από διαβουλεύσεις στο πλαίσιο της συμβουλευτικής επιτροπής που έχει συσταθεί με την εν λόγω σύσταση,  Εκτιμώντας:  ότι με την απόφαση αριθ. 702/83/ΕΚΑΧ (3), η Επιτροπή επέβαλε προσωρινό δασμό αντιντάμπινγκ στις εισαγωγές λαμαρινών από σίδηρο ή χάλυβα σε ρόλους, καταγωγής Αργεντινής, Βραζιλίας, Καναδά και Βενεζουέλας· ότι δύο καναδοί εξαγωγείς, ιδιαίτερα η Dofasco Inc., εξαιρέθηκαν από τους δασμούς αυτούς επειδή ανέλαβαν υποχρεώσεις ανύψωσης των τιμών οι οποίες ήταν αποδεκτές από την Επιτροπή·  ότι, εν τω μεταξύ, η Titan International Corporation ανέλαβε υποχρέωση ανύψωσης των τιμών όσον αφορά τις εξαγωγές προϊόντων της Dofasco προς την Κοινότητα·  ότι η Επιτροπή θεωρεί ότι αυτή η ανάληψη υποχρέωσης για την ανύψωση των τιμών είναι ικανοποιητική·  ότι η απόφαση αριθ. 702/83/ΕΚΑΧ για την επιβολή προσωρινού δασμού αντιντάμπινγκ πρέπει να τροποποιηθεί ανάλογα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση αριθ. 702/83/ΕΚΑΧ τροποποιείται ως εξής:  1. Το άρθρο 1 παράγραφος 3 αντικαθίσταται από το ακόλουθο κείμενο:  «3. Ο δασμός δεν ισχύει για προϊόντα καταγωγής Καναδά που παράγονται και εξάγονται από την Dofasco Inc., Hamilton, Ontario και την Sidbec-Dosco Ltd, Montreal, Quebec η παράγονται από την Dofasco Inc. και εξάγονται από την Titan International Corporation.»  2. Το άρθρο 2 αντικαθίσταται από το ακόλουθο κείμενο:  «Άρθρο 2  Η Επιτροπή αποδέχεται την ανάληψη υποχρεώσεως ανύψωσης των τιμών που δόθηκαν από την Dofasco Inc., Hamilton, Ontario, την Sidbec-Dosco Ltd, Montreal, Quebec, και την Titan International Corporation, όσον αφορά τη διαδικασία αντιντάμπινγκ σχετικά με το προϊόν που αναφέρεται στο άρθρο 1 παράγραφος 1.»  Άρθρο 2  Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Ιουνίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 317 της 13. 11. 1982, σ. 17.  (3) ΕΕ αριθ. L 82 της 29. 3. 1983, σ. 9.